
Anexa la HCL nr.____________________

Acord de parteneriat 
Art.1. Părțile
1.1. Municipiul Timișoara, cu sediul în Bulevardul Constantin Diaconovici Loga 1, Timișoara, cod poștal 300030, CUI 14756536, tel.0256/408342, e-mail: primariatm@primariatm.ro,  reprezentat prin dl. Dominic Fritz, în calitate de Primar al Municipiului Timișoara, având calitatea de Partener 1
și 
1.2. Asociația Green Revolution, persoană juridică română, având sediul în București, Str. Avrig Nr. 21-31, Bl. U2, Sc. 1, Et. 10, Ap. 43, Sector 2, înregistrată în Registrul Special al Asociațiilor și Fundațiilor sub nr. 36/25.03.2009, având Cod de Identificare Fiscală 25368700, atribut fiscal RO, reprezentată legal de către Dna. Raluca Fiser, în calitate de Președinte (”AGR”), având calitatea de Partener 2
având în vedere următoarele premise:

(i) Municipiul Timișoara dorește îmbunătățirea serviciilor de transport alternativ oferite în prezent locuitorilor și vizitatorilor orașului bazându-se pe următoarele principii: 1. Siguranță, 2. Confort, 3. Coerență (fără ocoluri nenecesare) și 4. Atractivitate;
(ii) Municipiul Timișoara dorește ca îmbunătățirea serviciilor oferite să nu fie suportată din bugetul local;
(iii) Municipiul Timișoara dorește că prin îmbunătățirea serviciilor să fie reduse și costurile ulterioare de operare și mentenanță;
(iv)  Municipiul Timișoara dorește includerea proiectului de bike – sharing în proiectul ”Timișoara 2023 – European Capital of Culture” prin realizarea în parteneriat cu organizatorii evenimentului a unor acțiuni comune de promovare a transportului ecologic alternativ, de creștere a gradului de utilizare a sistemului de bike – sharing în rândul vizitatorilor și participanților la evenimentele culturale din 2023;
(v) AGR implementează, în activitatea sa, proiecte de bike-sharing, inclusiv proiecte pentru promovarea şi utilizarea de stații automatizate de închiriat biciclete;
(vi)  AGR deține un model de stații automatizate de închiriat biciclete, fiecare dintre acestea reprezentând un ansamblu individualizat de componente hardware şi software, destinate utilizării în mediu exterior.
Art.2. Obiectul acordului de parteneriat
2.1. Obiectul acordului este realizarea unui studiu privind stabilirea tronsoanelor și a locațiilor pentru amplasarea stațiilor precum și implementarea unui sistem funcțional de bike-sharing.
1. Obligațiile AGR

1.1. În vederea îndeplinirii obiectului prezentului Protocol, AGR se angajează să depună toate eforturile de identificare a potențialilor sponsori care să susțină financiar implementarea unui proiect de bike-sharing în Timișoara. În acest sens, AGR va participa la întâlniri cu susținătorii proiectului, va realiza prezentările tehnice și cele de comunicare și marketing asociate implementării și operării sistemului de bike – sharing.

1.2. Anterior implementării sistemului, dreptul de proprietate asupra stațiilor și a bicicletelor va fi transferat cu titlu gratuit către Municipiul Timișoara în următoarele condiții: 
·  sistemul de bike-sharing să fie în stare bună de funcționare;
·  accesul la sistemul de bike-sharing să se facă prin intermediul unui serviciu de tip aplicație mobilă; 
· bicicletele să fie cu dotări care să permită utilizatorilor o călătorie plăcută și sigură.

1.3. La solicitarea Municipiului Timișoara, AGR prezintă rapoarte periodice cu privire la:

· fondurile atrase și numărul posibil de stații care poate fi implementat;
· locațiile identificate și ordinea de implementare a stațiilor;
· stadiul pregătirii echipamentelor;
· darea în funcțiune a sistemului;
· rapoarte de activitate/utilizare a sistemului detaliate pe mai mulți parametri esențiali.

1.4. La cerere, AGR va oferi pe întreaga perioadă de implementare precum și pe întreaga durată de garanție și operare a sistemului, transferul de informații, pregătire și suport reprezentanților Municipiului Timișoara.
1.5. AGR va realiza gratuit toate actualizările tehnologice și funcționale ale sistemului implementat, pe întreaga perioadă de 5 ani, cu informarea prealabilă a Municipiului Timișoara.

Obligațiile Municipiului Timișoara.
a) Municipiul Timișoara se angajează să țină sistemul funcțional pentru o perioadă de cel puțin 5 ani, asigurănd astfel un minim de utilizare a sistemului;

b) să faciliteze relația părților cu autoritățile pe care Municipiul Timișoara le are în subordine și care pot contribui direct la buna funcționare a programului pilot;
c)  să sprijine și să promoveze acțiunile realizate în baza acordului de parteneriat prin mijloace proprii de diseminare: site propriu, comunicate de presă și alte mijloace agreate reciproc;
Art.5. Durata acordului
5.1 Durata acordului de parteneriat este de 1 an începând de la data de semnării lui și se prelungește automat, la expirare, cu câte un an, dacă una dintre părți nu face o notificare scrisă contrară, în prealabil cu 30 zile.

Art. 6. Încetarea acordului de parteneriat
6.1. Prezentul acord de parteneriat încetează în cazul neîndeplinirii obligaţiilor prevăzute prin prezentul acord de parteneriat de către una dintre părţi; cealaltă parte are dreptul să solicite justificări, să notifice în scris nerespectarea obligaţiilor acceptate prin semnarea prezentului acord şi să solicite remedierea situaţiei create; în cazul în care partea notificată persistă în nerespectarea obligaţiilor sale, acordul încetează de drept în termen de 15 zile de la data notificării.
6.2. Forţa majoră:
a) Niciuna din părţile acordului nu răspunde de neîndeplinirea obligaţiilor care îi revin în baza prezentului acord, dacă aceasta a fost cauzată de forţa majoră, aşa cum este definită prin lege.
b) Partea care invocă forţa majoră este obligată să notifice în termen de 5 zile producerea evenimentului şi să ia toate măsurile posibile în vederea limitării consecinţelor lui.
Art.7 Litigii
7.1. Părțile vor încerca să rezolve pe cale amiabilă orice dispute sau neînțelegeri ar putea să apară din executarea prezentului Contract.
Art.8. Dispoziții finale
8.1. Orice modificare a prezentului acord se va face cu acordul scris al părților.
8.2. Prin acțiunile întreprinse niciuna dintre părți nu va aduce prejudicii de imagine celeilalte părți, nu va afecta buna desfășurare a activităților specifice și nici nu va manifesta ingerință în activitățile derulate de către părți în afara acordului de parteneriat. 
Întocmit astăzi .................. în 2 exemplare, câte unul pentru fiecare parte.

